Argief vir SAPS | Maroela Media
Alles vir die sleutelwoord "SAPS"
Die polisie het ŉ wenk ontvang oor beweerde korrupte aktiwiteite wat in die kelder van die Johannesburgse sentrale polisiestasie aan die gang was.
“Die bekendmaking dat 1 172 lede van die SAPD die afgelope vyf jaar weens hul betrokkenheid by misdade (wat ernstige misdade insluit) uit die polisiediens ontslaan is, getuig van die totale verval van ware reg en geregtigheid in die staatsdiens.”
Die staat beweer Paul Scheepers het onregmatiglik selfoonrekords bekom om in ondersoeke deur sy eie privaat ondersoekmaatskappy te gebruik.
Sapa · 18 Januarie 2015 Gedagte vir die dag: Rotse | Maroela Media
Die see is fassinerend. Die onstuimigheid, die skoonheid, die wyd uitgestrektheid daarvan. Die klanke en kleure wat jy op geen ander plek aantref nie. En die gevoel wanneer klein spatsels water van ’n rots opspring en jou teen die wang tref. O, en daardie reuk …
Die rotse is uniek. Die geweld van die branders wat teen reuseklippe kap, is soms vreesaanjaend, maar hulle bly staan. Die branders kan slaan en slaan en slaan, maar die rotse beweeg nie. Dit bly onwankelbaar staan.
In Psalm 18:3 beskryf Dawid vir God op ’n manier wat my aan die see se rotse laat dink: “Die Here is my rots, my skuilplek en my redder, my God, my rots, by wie ek skuil, my skild en sterk verlosser, my veilige vesting.”
Die Hebreërsskrywer ken ook hierdie onbeweegbaarheid: “Laat ons wat ’n onwankelbare Koninkryk ontvang het, dan nou dankbaar wees. Laat ons God dankbaar dien met eerbied en ontsag, soos Hy dit wil” (Heb 12:28).
God se koninkryk is onwankelbaar. Hy kan nie teen sy wil beweeg word nie. Sy heerskappy kan nie ’n aks geskuif word nie, nie deur woeste waters of enige storms wat oor ons pad kom nie. Hy is ons rots, die Een by wie ons veilig kan voel en by wie ons skuil.
Wat sal dan ons reaksie wees op hierdie belofte en bemoediging van God se onwankelbaarheid? Hoe sal ons dié belofte lewend in ons hart hou?
Deur ’n lewe van dankbaarheid, en ’n hart vol eerbied en ontsag. (Lees weer Hebreërs 12:28 hier bo.)
Laat ons dan God se koninkryk, sy heerskappy, ontvang. Laat ons dankbaar wees vir Hom wat vir ons ’n rots is, ’n veilige plek, ’n onbeweeglike bron van beskerming. Laat ons aanhou glo dat sy heerskappy seker en vas is, onwankelbaar. En laat ons Hom in dankbaarheid en met eerbied en ontsag dien. Soos Hy dit wil.
Here, dankie dat U vir my ’n rotsvaste, veilige skuilplek is.
Die Here is my verlosser, My skipper wat my na ‘n veilige hawe lei. My verlosser loop op water en se vir die storms om te gaan le. Ons dien ‘n groot God.
Elke dag lees ek die Gedagte vir die Dag – dit is wat my deurdra. Lees hom eerste en kyk dan verder na die dag. Amen